REGOLAMENT TAL-KUNSILL (KE) Nru 1929/2006
tat-23 ta' Ottubru 2006
dwar l-implimentazzjoni tal-Ftehim fil-forma ta' Skambju ta' Ittri bejn il-Komunità Ewropea u l-Urugwaj skond l-Artikolu XXIV.6 tal-Ftehim Ġenerali dwar it-Tariffi u l-Kummerċ (GATT) 1994, li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u ta' l-istatistika u dwar it-Tariffa Doganali Komuni
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 tiegħu,
Wara li kkunsidra l-proposta mill-Kummissjoni,
Billi:
(1)
Ir-Regolament tal-Kunsill (KEE) Nru 2658/87 (1) li jistabbilixxi nomenklatura għall-merkanzija, minn hawn 'il quddiem imsejħa “n-Nomenklatura Magħquda”, u li jistabbilixxi r-rati ta' dazju konvenzjonali tat-Tariffa Doganali Komuni.
(2)
Bid-Deċiżjoni tiegħu 2006/997/KE (2) dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Urugwaj, il-Kunsill approva, f'isem il-Komunità, il-Ftehim imsemmi hawn fuq bil-ħsieb li jingħalqu n-negozjati li nbdew skond l-Artikolu XXIV.6 tal-GATT 1994,
ADOTTA DAN IR-REGOLAMENT:
Artikolu 1
Fir-Regolament (KEE) Nru 2658/87 l-Anness I għandu jiġi emendat.
L-Anness 7 tat-Taqsima III tal-Parti Tlieta (kwoti WTO li jinfetħu mill-awtoritajiet kompetenti tal-Komunità) ta' l-Anness I tar-Regolament (KEE) Nru 2658/87 huwa b'dan emendat fir-rigward tal-Kodiċi NM 0201 30 00 kif ġej:
(1)
Id-definizzjoni tal-kwota tar-rata tariffarja ta' 4000 tunnellata metrika “Laħam bla għadam ta' kwalità għolja, frisk, imkessaħ jew tal-friża: Biċċiet taċ-ċanga speċjali jew ta' kwalità tajba minn bhejjem tat-trobbija esklużivament li jirgħu, li l-piż tagħhom ma jaqbiżx 460 kilogramma ta' laħam ħaj fil-biċċerija, imsejħa ‘special boxed beef’. Dawn il-biċċiet jistgħu jkollhom miktub fuqhom ‘sc’ (special cuts)” għandha tiġi sostitwita b'din li ġejja:
“Laħam bla għadam ta' kwalità għolja ta' annimali bovini, frisk, imkessaħ jew tal-friża”.
(2)
It-test li ġej għandu jiġi inserit taħt “patti u kondizzjonijiet oħra”: “Pajjiż fornitur: Urugwaj”.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, 23 ta' Ottubru 2006.